Държавен вестник, бр. 2, 2026 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  2
 
транспортната техника, на която е монтирана, лицата, които я управляват, поддържат или 
ремонтират, трябва да придобият съответна квалификационна група за електробезопасност по 
реда на Правилника за безопасност и здраве при работа по електрообзавеждането с напрежение 
до 1000 V (обн., ДВ, бр. 73 от 2013 г.) и Наредба № 9 от 2013 г. за изискванията за 
експлоатационна годност на пристанищата (ДВ, бр. 65 от 2013 г., изм. и доп., ДВ, бр. 12 от 
09.02.2024 г.). 
За целта обучението за професия „Пристанищна механизация“ включва и подготовка за 
придобиване на правоспособност за управление на различна пристанищна механизация и 
моторно превозно средство (в зависимост от желанието на обучаваните и възможностите на 
обучаващата институция), както следва: 
• 
машинист на портални кранове – II степен, с товароподемност до 40 тона; 
• 
машинист на кранове стрелови тип, монтирани на автомобили или на самоходни или 
несамоходни шасита – II степен, за кранове с товароподемност до 16 тона;  
• 
машинист на подвижни работни площадки; 
• 
работа с електрокари и мотокари в предприятията; 
• 
машинист на мостови и козлови кранове – II степен, с товароподемност до 40 тона; 
• 
управление на МПС от категория В, С1 и С съгласно изискванията на Наредба № 37 
от 2002 г. за условията и реда за обучение на кандидатите за придобиване на правоспособност за 
управление на моторно превозно средство и условията и реда за издаване на разрешение за 
тяхното обучение. 
2.2. 
Трета степен на професионална квалификация по професията  
 Притежаващият трета степен на професионална квалификация по професията 
„Пристанищна механизация“ организира, ръководи и контролира експлоатацията и ремонта на 
пристанищна механизация. Разработва и ползва техническа и експлоатационна документация. 
Извършва диагностика, техническо обслужване и ремонт на пристанищна механизация. 
Транспортира, монтира, демонтира и работи с пристанищна механизация в зависимост от 
притежаваните правоспособности. 
 
Спазва инструкциите за техническо обслужване и ремонт на пристанищната 
механизация, като контролира качественото извършване на посочените операции, чрез което 
осигурява нейната продължителна и безопасна експлоатация. По време на работа с пристанищна 
механизация той проверява нейните експлоатационни параметри с цел недопускане на авария.  
 
Трудовата дейност е колективна, което изисква спазване на трудовата дисциплина, 
умение за междуличностно общуване при изпълнение на задачите, отговорност за опазване на 
своето здраве и това на другите членове от колектива. 
 
Лицата, упражняващи тази професия, трябва да притежават следните личностни 
качества: отговорност, професионализъм, технически умения, издръжливост на напрегната 
работа и стрес, прецизност, точност, сръчност и съобразителност. 
 
Условията на труд с пристанищна механизация зависят от вида на дейността, която 
извършва; от местонахождението на машината и възможностите на фирмата. Дейностите са 
различни, специфични за всяка машина, в зависимост от инструкциите за техническо 
обслужване и ремонт, препоръчани от фирмата производител. Те се извършват в стационарни 
ремонтни помещения или чрез подвижни работилници на обекта, където тя работи. Лицата,